Sýrsky migrant usmrtil nožom svojho psychológa
SAARBRÜCKEN 7. júna (WebNoviny.sk) - Sýrčan zaútočil nožom na svojho psychológa, ktorý na mieste podľahol zraneniam. K útoku došlo v terapeutickom centre pre utečencov v Saarbrückene v nemeckej spolkovej krajine Sársko, informovala agentúra DPA.
Polícia vylúčila teroristické pozadie prípadu. O život prišiel 30-ročný psychológ v službách Nemeckého Červeného kríža. Páchateľa (27), ktorý sa pokúsil o útek, zadržali neďaleko miesta činu.
Príčiny fatálneho konfliktu oboch mužov ani motív činu zatiaľ nie sú známe. Samotný útočník si totiž spôsobil tak ťažké zranenia, že ho kriminalisti bezprostredne nemohli vypočuť. Nepotvrdenou zostáva aj vražedná zbraň, aj keď sa na mieste našiel nôž.
Sýrčan, ktorý žije v sárskej metropole, sa predpoludním dostavil do Psychosociálneho centra pre utečencov a migrantov Nemeckého Červeného kríža. Zatiaľ nevedno, či tam zamieril po prvý raz, alebo sa tam liečil už aj v minulosti.
Obeť útoku pôsobila v rámci projektu Hope, ktorý je zameraný na pomoc traumatizovaným ľuďom pri začiatku "nového života", od roku 2014.
Viac k témam: migranti, NemeckoZdroj: Webnoviny.sk - Sýrsky migrant usmrtil nožom svojho psychológa © SITA Všetky práva vyhradené.
Zdroj a foto: SITA
© SITA Slovenská tlačová agentúra a.s. Všetky práva vyhradené. SITA Slovenská tlačová agentúra a.s. si vyhradzuje výlučné právo udeľovať súhlas na rozmnožovanie, šírenie a na verejný prenos tohto článku a jeho častí.
Finanční agenti
Zdravotné poistenie
Kryptomeny
Do čoho investovať
Inšpiratívne filmy
Najčítanejšie
- 1.Uniqa neoprávnene vypovedala klientom poistné zmluvy, NBS jej za to dala pokutu
- 2.Pandémia zmenila priority domácností pri hospodárení s rodinnými rozpočtami
- 3.Patrik Tkáč konsoliduje svoj majetok do holdingu J&T Capital Partners
- 4.Pandemický rodičovský príspevok od začiatku budúceho roka končí
- 5.NBS pripravuje ďalšiu zberateľskú mincu, tentoraz s motívom Janka Kráľa